stanford-oval/wikipedia huggingface dataset:
טירת ליניארס

| --- | --- |

 מידע כללי
 סוג:  טירה, מורשת תרבותית 
 מיקום:  ליניארס 
 מדינה:  פורטוגל 
 הקמה ובנייה
 תקופת הבנייה:  סוף המאה ה-11 – תחילת המאה ה-12
 סגנון אדריכלי:  אדריכלות גותית
 קואורדינטות:  40°32′29″N 7°27′40″W﻿ / ﻿40.54138889°N 7.46111111°W﻿ / 40.54138889; -7.46111111
  (למפת פורטוגל מוגדלת) ליסבון פורטו בראגה סטובל קוימברה לייריה פארו אבורה ספרד האוקיינוס האטלנטי טירת ליניארס(למפת פורטוגל רגילה) ליסבון פורטו בראגה סטובל קוימברה לייריה פארו אבורה ספרד האוקיינוס האטלנטי טירת ליניארס
 
טירת ליניארס (בפורטוגזית: Castelo de Linhares da Beira) היא טירה מימי הביניים בליניארס (רו'), המועצה העירונית סלוריקו דה ביירה (אנ'), מחוז גווארדה (אנ'), פורטוגל. הטירה נחשבת כאתר מורשת תרבותית ואנדרטה לאומית בפורטוגל.
היסטוריה

טירת ליניארס נבנתה בסגנון גותי בין סוף המאה ה-11 לתחילת המאה ה-12. הטירה נמצאת בין שני מגדלי שמירה עשויים מסלע. יש בה שני מגדלים, שביניהם יש חומה. בתוך הטירה, נמצאים מבצר, מגדל שעון, וארבעה שערים.
טירת ליניארס היא מבנה מלבני. אחד ממגדלי השמירה של הטירה הוא הנקודה הגבוהה ביותר שנבנתה לצורך הגנה בפורטוגל. בקירות היו פתחים ליריית חצים לעבר אויבים. המרפסות של הטירה נוספו במהלך המאה ה-14.
מגדל השעון שנמצא בטירת ליניארס, התווסף במהלך הרפורמות הגותיות של המלך דיניש (המאה ה-13) והמלך פרננדו הראשון (המאה ה-14).
הערות שוליים

↑  "Descobrir o castelo da Aldeia Histórica de Linhares da Beira - Aldeias Históricas de Portugal". Aldeias Históricas de Portugal (בEuropean Portuguese). 2019-03-09. נבדק ב-2020-10-09.
↑  O Castelo de Linhares da Beira, Portal Municipal de Celorico da Beira (ב־European Portuguese)
↑  Fortalezas.org > Fortificação > Castelo de Linhares, fortalezas.org
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טירת ליניארס".
טויוטה 2000GT

| --- | --- |

Toyota 2000GT
 מאפיינים כלליים
 יצרן:  טויוטה בשיתוף פעולה עם יצרנית האופנועים ימאהה מוטור
 שנות ייצור:  1967–1970
 יחידות שיוצרו:  351
 הרכבה:  יפן יפן
 מודל אחריו:  Toyota Supra (אנ')
 סיווג:  מכונית ספורט בסגנון גראן טוריסמו
 מרכב:  Front-engine, rear-wheel-drive layout (אנ')
 אורך:  4,175 מ"מ
 רוחב:  1,600 מ"מ
 גובה:  1,160 מ"מ
 משקל:  1,120–1,125 ק"ג (ריק)
 בסיס גלגלים:  2,320 מ"מ
 מפרט טכני
 מנוע:  6 צילינדרים, 1,998 סמ"ק המפיק 150 כ"ס ב-6,600 סל"ד, יחס דחיסה 8.4:1, מנוע "טויוטה" סדרה "Toyota M engine" (אנ') סוג מנוע "3M"  6 צילינדרים, 2253 סמ"ק המפיק 140 כ"ס ב-5,800 סל"ד, מנוע "טויוטה" סדרה "Toyota M engine" (אנ') סוג מנוע "2M"
 הילוכים:  תמסורת ידנית – 5 מהירויות  תמסורת אוטומטית – 3 מהירויות
 מהירות מרבית:  220 קמ"ש
 מעצב:  Jiro Kawano (מנהל מוצר)  Satoru Nozaki (מעצב תעשייתי)
טויוטה 2000GT (ביפנית: トヨタ・2000GT, באנגלית: Toyota 2000GT) היא מכונית ספורט בסגנון גראן טוריסמו, מתוצרת יצרנית הרכב היפנית טויוטה אשר יוצרה בשותפות עם ימאהה מוטור בין השנים 1967–1970 ביפן.
"טויוטה 2000GT"

יוצרו 351 יחידות.
3 דלתות – פסטבק.
2 מושבים.
מנוע קדמי-אורכי / מנוע קירור מים.
סוג הנעה – הנעה אחורית.
קיבולת מכל דלק – 60 ליטר.
צמיגים – Dunlop SP41 165 HR 15.
תאוצה בין 0–100 קמ"ש היא 8.4 שניות (מנוע 1,988 סמ"ק).
בשנת 2013 דגם של "טויוטה 2000GT" נמכר עבור 900,000 אירו.
בסרט "אתה חי רק פעמיים"

בשנת 1967 דגם רודסטר של "טויוטה 2000GT" עשה את הופעת המסך המפורסמת ביותר שלו בסרט אתה חי רק פעמיים מסדרת ג'יימס בונד שרובו צולם ביפן.
שחקן סרטי בונד דניאל קרייג הצביע על דגם "טויוטה 2000GT" כ"מכונית בונד המועדפת עליו מכל הזמנים".
גלריה

"טויוטה 2000GT"
"טויוטה 2000GT", שנת 1967
"טויוטה 2000GT", שנת 1969
"טויוטה 2000GT"
"טויוטה 2000GT"
"טויוטה 2000GT"
"טויוטה 2000GT"
"טויוטה 2000GT"
"טויוטה 2000GT" – מבט למנוע 6 צילינדרים, 2.0 ליטר
"טויוטה 2000GT" – מבט לתא הנהג
"טויוטה 2000GT" – מבט ללוח מחוונים
ראו גם

טויוטה
טויוטה סרה
הערות שוליים

↑  ההיסטוריה של 75 שנים לטויוטה toyota-global.com/company/history_of_toyota/75years/vehicle_lineage/family_tree/index
↑  "טויוטה 2000GT" - היסטוריה blog.toyota.co.uk/toyota-2000gt-history
↑  "טויוטה 2000GT" topspeed.com/cars/toyota/1967-1970-toyota-2000gt
↑  "טויוטה 2000GT", שנת 1968 - מפרט טכני carfolio.com/specifications
↑  דגם של "טויוטה 2000GT" נמכר עבור 900,000 אירו בשנת 2013 motorlegend.com/actualite-automobile/une-toyota-2000gt-vendue-900-000euros
↑  אתה חיי רק פעמים You Only Live Twice- The James Bond International Fan Club". 007.info.
↑  דגם "טויוטה 2000GT" - מכונית בונד המועדפת על דניאל קרייג blog.toyota.co.uk/toyota-2000gt-is-bonds-favourite-bond-car
| --- | --- |
בקרת זהויות :  NLI: 987007581319305171  LCCN: sh2010015355 
"טויוטה 2000GT" רודסטר שהשתתפה בצילומי הסרט אתה חי רק פעמיים
"טויוטה 2000GT" רודסטר שהשתתפה בצילומי הסרט אתה חי רק פעמיים – מבט לתוך הרכב
טורנה

ערך זה עוסק בעיר בבלגיה. אם התכוונתם לנהר בגבול שוודיה ופינלנד, ראו .
טוּרְנֵה (בצרפתית: Tournai; בהולנדית: Doornik) היא עיר בבלגיה, השוכנת 85 ק"מ מדרום-מערב לבריסל על גדות הנהר סכלדה במחוז אֵנוֹ. בתחילת 2018 מנתה העיר 69,554 תושבים. קתדרלת נוטרדאם בטורנה הוכרזה בשנת 2000 כאתר מורשת עולמית.
היסטוריה

טורנה היא אחת הערים העתיקות ביותר בבלגיה, יחד עם ארלון וטונגרן. העיר הייתה קיימת כבר בתקופה הרומית, וב-432 עברה לשליטתם של הפרנקים הסאלים. בתקופת שלטונם של המלך כילדריק הראשון (מת בטורנה ב-481) ושל המלך כלוביס הראשון (נולד בטורנה ב-465) הייתה העיר בירת הממלכה הפרנקית. ב-486 העביר המלך כלוביס הראשון את בירתו לפריז, אך הפך את טורנה לדיוקסיה שסמכותה השתרעה על כל פלנדריה.
במאה התשיעית, אחרי חלוקת האימפריה הפרנקית, השתייכה טורנה לממלכת פרנקיה המערבית, שלימים הפכה לצרפת. ב-862 הפך שארל הקירח, מלך פרנקיה המערבית, את טורנה לבירת רוזנות פלנדריה. טורנה הפכה לעיר מסחר חשובה שאזרחיה שאפו לאי-תלות בשליטים המקומיים. ב-1187 ביקר בעיר פיליפ אוגוסט, מלך צרפת. בישוף טורנה הפך לבן בריתו, והמלך לקח את העיר תחת חסותו.
במלחמת מאה השנים בין צרפת ואנגליה נשארה טורנה נאמנה לצרפת, בעוד שפלנדריה תמכה במלך אנגליה. ב-1513 העיר נכבשה בידי הנרי השמיני, מלך אנגליה, אך ב-1521 הפכה לחלק מנחלות הקיסר קארל החמישי בארצות השפלה. ב-1581 נפלה העיר לידי הדוכס מפארמה, שהיה מושל ספרד בארצות השפלה. ב-1668 עברה העיר לשלטון צרפת, אך ב-1713 נפלה תחת שלטון אוסטריה בהתאם להסכם אוטרכט. ב-1815 הפכה טורנה לחלק מהולנד, ומ-1830 לחלק מבלגיה.
ב-27 במאי 1653 התגלה קברו של כילדריק הראשון בעת שנעשו תיקונים בכנסיית סנט-בריס בטורנה. נמצאו שם מטבעות זהב וחפצים יקרי ערך רבים עשויים זהב ואבני חן, בהם טבעת עם הכתובת "של המלך כילדריק". נמצאו גם כ-300 דבורים עשויות זהב. אוצר זה הועבר תחילה לרשותו של בית הבסבורג בווינה, ואחרי כן נשלח כמתנה ללואי הארבעה עשר, מלך צרפת, שלא גילה בו עניין רב ושם אותו בספרייה המלכותית.
זיהוי מינרלים

גביש של רודוכרוזיט
מינרלים נבדלים זה מזה בתכונות שונות הניתנות לזיהוי באמצעים שונים. צירוף של כמה תכונות ידועות מאפשר להגדיר מינרל מסוים.
כלים בסיסיים לזיהוי

חושים – ראייה, מישוש, טעם – מינרלים נבדלים זה מזה בצבעם, בצורתם, בתכונות הפצילות שלהם, בגודל גבישי המינרלים המרכיבים אותם, במרקמם ובטעמם, וכן בצורות גאומטריות חיצוניות.
זכוכית מגדלת או "לופה" – מסייעת לראות פרטים קטנים.
ציפורן ומסמר – מסייעים להגדיר את קשיות המינרל.
חומצה מלחית בריכוז נמוך (5%-6%) – מאפשרת זיהוי של קלציט.
מגנט – משמש להגדרת תכונות מגנטיות של מינרלים.
האמצעים המפורטים למעלה מאפשרים זיהוי ראשוני של מינרלים, אולם רק בדיקה מעמיקה במעבדה תאמת או תפריך את הזיהוי.
תכונות של מינרלים > תכונות אופטיות

צבע – הפרט המזהה הראשון, מסייע לצמצום אפשרויות הזיהוי של מינרל, ביחד עם תכונותיו האחרות. במינרלים שונים מתקיים פלאוכרואיזם – הצגת צבעים שונים בכיוונים שונים, למשל בכריזובריל.
ברק – אופן החזרת האור מפני שטח המינרל:
ברק מתכתי – אופייני למתכות (נחושת, כסף (יסוד), ברזל) ולמינרלים אחרים
ברק זגוגי – דומה לברק של זכוכית (קוורץ, הליט)
ברק שמנוני – עשוי להופיע בקוורץ
ברק משיי – אופייני לקבוצת הנציצים
ברק דר – כשל פנינה, אופייני לטלק
ברק עמום – אופייני למינרלי חרסית
שקיפות – מידת חדירת אור למינרל
שקיפות רבה – ניתן לקרוא דרכו (קלציט, גבס)
שקיפות בינונית – ניתן לראות דרכו בעמימות (קוורץ, אפטיט)
שקיפות מועטה – אטום בחומר עבה ובינונית עד רבה בדק (פלואוריט, אוליבין)
אטימות – אין חדירת אור (פיריט, חרסית)
שבירה כפולה – תכונה של מינרלים שקופים הקשורה במעבר האור דרך הסריג הגבישי: כאשר מניחים אותם על דף שעליו מצויר קו, הקו ייראה כפול. תכונה אופיינית לקלציט.
צבע "שרטוט" – מתקבל באמצעות שפשוף שבר של המינרל על-פני משטח חרסינה לא מזוגג. צבע השרטוט עשוי להיות שונה מצבעו של המינרל, למשל: המטיט אפור-שחור "משרטט" בצבע אדום.
אִיזוּר (zoning) – במינרלים אחדים מתרחש שינוי הדרגתי בהרכב התמיסה שממנה הם מתגבשים. שינויים אלה באים לידי ביטוי בשכבות צבע שונות בתוך המינרל. אזור שכיח בדולומיט, בטורמלין ובאחלמה.
תכונות של מינרלים > תכונות פיזיקליות

קשיות – בדיקה ראשונית באמצעות ציפורן ובדיקה משנית באמצעות מסמר:
רך – נחרץ בציפורן
בינוני – לא נחרץ בציפורן אך נחרץ במסמר
קשה – לא נחרץ במסמר
מגנטיות – אבקתם של מינרלים המכילים ברזל תימשך למגנט (מגנטיט)
פצילות – שבירה לאורך מישורים ישרים, הקשורה למבנה הגבישי של המינרל. פצילות חוזרת מותירה גבישים בצורת הגביש המקורית. למשל: הליט – מתפצל לקוביות, נציץ – מתפצל ללוחות וקוורץ – מתרסק ללא משטחים אחידים.
צורת התגבשות – לכל מינרל סריג גאומטרי המאפשר זיהוי, אך אינו הכרחי מאחר שחלק מן המינרלים יופיעו בטבע בצורות מסיביות ללא תכונות הנדסיות ברורות או בצורות התגבשות שונות. מינרלי גבס, למשל, עשוים להימצא כגבישים מסיביים (אלבסטר), כ"פריחה" (סלניט) ובצורות גיבוש נוספות. כאשר מופיע מבנה גבישי ברור הוא מאפשר זיהוי ודאי יותר של המינרל.
תכלילים – במינרלים רבים קיימים "זיהומים" מסוגים שונים. סוגי תכלילים מסוימים מאפיינים מינרלים המכילים אותם, למשל ברקת. חלק מן התכלילים נראה לעין, אך בדיקת תכלילים תתבצע על פי רוב באמצעות מיקרוסקופ. תכלילים עשויים להיות:
חדירה של מינרלים, בועות גז או נוזלים זרים לתוך הגביש
שברים פנימיים בגביש
"פריחה" רדיואקטיבית, לרוב בשל הימצאות זירקון
תכונות של מינרלים > תכונות כימיות

תסיסה – חומצה מלחית בריכוז נמוך (5%-6%) יוצרת בועות תסיסה בקלציט
טעם – מליחות אופיינית להליט
מי גביש – באחדים מן המינרלים נוספים מים להרכב הכימי. כאשר מחממים את המינרל במבחנה יתעבו המים על דפנותיה. הימצאות מי גביש היא תכונת זיהוי אמינה לגבס.
תכונות של מינרלים > תכונות פלסטיות

עיסתיות – הרטבת החומר ולישתו או בדיקת הידבקות ללשון. עיסתיות היא תכונה משותפת למינרלי חרסית.
תכונות הנבדקות במעבדה

תכונות אופייניות למינרלים ניתנות לבדיקה במעבדה באמצעים מתוחכמים. בדיקות אלה נחוצות בעיקר כאשר המינרל הנבדק משמש כאבן חן, לצורך זיהוי זיופים ותחליפים ולקביעת ערך (למשל ביהלום).
התכונות הנבדקות: משקל סגולי, קיטוב – באמצעות פולריסקופ, מקדם שבירת אור (refractive index) – באמצעות רפרקטומטר, זיהוי ספקטרום אופייני – באמצעות ספקטרוסקופ, "זריחה" באור על סגול ובקרני רנטגן.
תכונות אופייניות של מינרלים

דוגמאות לזיהוי מינרל באמצעות תכונה מאפיינת:
מגנטיט – אבקתו נמשכת למגנט
גבס – נוכחות מי גביש
קלציט – שבירה כפולה, אטימות ושקיפות בזוויות שונות של אותו גביש, תסיסה
המטיט – שרטוט אדום
נציץ – פצילות ללוחות
אלכסנדריט - פליאוכרואיזם
לקריאה נוספת

מ' סברדמיש וא' משיח, אבני-חן, הוצאת מדע אבנים יקרות
עמנואל מזור, גיאולוגיה בפטיש ישראל, האוניברסיטה הפתוחה, 1994
פלאוכרואיזם באלכסנדריט
שבירה כפולה בקלציט
"איזוּר" בטורמלין
תכלילי רוטיל בקוורץ מעושן
גביש של שיליט בין לוחיות נציץ
טירת מאלמה

| --- | --- |

 מידע כללי
 סוג:  טירה, מוזיאון, קניין תרבותי, אטרקציה תיירותית, מכלול מבנים, אתר מורשת בשוודיה 
 כתובת:  Malmöhusvägen 6, SE-201 24 
 מיקום:  מאלמה 
 מדינה:  שוודיה 
 בעלים:  מנהלת הרכוש הלאומי 
 הקמה ובנייה
 תקופת הבנייה:  ?–1434
 תאריך פתיחה רשמי:  1434 
 קואורדינטות:  55°36′18″N 12°59′15″E﻿ / ﻿55.605°N 12.9875°E﻿ / 55.605; 12.9875
 אתר רשמי
  (למפת שוודיה מוגדלת) סטוקהולם אופסלה גטבורג האלמסטד קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי טירת מאלמה(למפת שוודיה רגילה) סטוקהולם אופסלה גטבורג האלמסטד קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי טירת מאלמה(למפת מחוז סקונה רגילה) מאלמה יסטאד הלסינגבורג קריסטיאנסטאד קטגט הים הבלטי ארסונד ד נ מ ר ק  ב. בלקיניה קרונוברי הלנדטירת מאלמה(למפת מחוז סקונה מוגדלת) מאלמה יסטאד הלסינגבורג קריסטיאנסטאד קטגט הים הבלטי ארסונד ד נ מ ר ק  בורנ. בלקיניה קרונוברי הלנדטירת מאלמה
 
טירת מאלמה (בשוודית: Malmöhus או Malmöhus slott) היא טירה במאלמה שבשוודיה.
היסטוריה

הטירה הראשונה במאלמה הוקמה לראשונה ב-1434 על ידי אריק מפומרניה. צורתה של הטירה הייתה מלבנית עם קירות גבוהים.
המבנה נהרס באופן חלקי בתחילת המאה ה-16, ובשנות ה-30 של המאה ה-16 נבנתה טירה חדשה על ידי כריסטיאן השלישי, מלך דנמרק, שהייתה אחד המבצרים החשובים בדנמרק.
במשך השנים 1568–1573 שימשה הטירה כבית סוהר. ג'יימס הפברן, רוזן בותוול, בעלה של מרי, מלכת הסקוטים, שנמלט מסקוטלנד והגיע לחופי נורווגיה, (שהייתה אז תחת שלטון דני) ונשלח למאסר במקום על ידי פרדריק השני, מלך דנמרק.
תקופה מסוימת שימשה הטירה כמקום מגוריהם של מפקדים דנים ומספר מושלים של סקונה.
בתחילת המאה ה-19 החלה הקומה העליונה של הטירה לשמש כבית חולים.
ב-1937 נחנך בטירה מוזיאון האמנות של מאלמה. תערוכות הקבע של המוזיאון מתמקדות בהיסטוריה, בטבע, בטכנולוגיה ובים. יש גם כתריסר תערוכות ארעיות מדי שנה. כמו כן אחראי המוזיאון על שימור הסביבה התרבותית ויש בו אוספים נרחבים, כולל אלה של טקסטיל וצילום.
הערות שוליים

↑  Malmo Staad, Welcome to Malmö Museer (ארכיון)
| --- | --- |
בקרת זהויות :  ULAN: 500302503  VIAF: 172807721   WorldCat (עם VIAF): 172807721
טוקומריוס

טוקומריוס (בלטינית: Thocomerius, ידוע לפעמים כ"טיכומיר", ברומנית Tihomir, מאה ה-12–13) היה המנהיג של ישות מדינית רומנית מדרום לקרפטים ששלט בערך בין השנים 1290–1310.
נחשב ממקימי שושלת בסאראב ששלטה תקופה ארוכה בנסיכות ולאכיה.
לפי תעודה משנת 1332 של המלך ההונגרי קארוי רוברט לבית אנז'ו טוקומריוס היה אביו של בסאראב הראשון, מייסדה של נסיכות ולאכיה או "ארץ הרומנים".
מקור שמו ומוצאו

יש שפירשו את השם טוקומריוס כגרסה לטינית של השם הבולגרי-סלאבי טיכומיר או טוגומיר. היסטוריונים אחדים מייחסים לו מוצא קומאני (ניאגו ג'ובארה)
בגלל אסוציאציה הצלילית עם השמות טוכטמיש, טמיר, "טוק-טמיר" (במקרה האחרון התייחסות של הטורקולוג לאסלו ראשוני), יש מחברים (למשל, בהונגריה ואנגליה) שקישרו אותו לשושלת המונגולית-טטרית של ג'ינגיס חאן, אך השערה זו נראית לא סבירה.
קשרו להקמת ואלכיה כנסיכות עצמאית

ייתכן כי טוקומריוס משל באולטניה בתקופה שבין 1290–1310, אולי בראש הוויבודויות המאוחדות של ליטובוי ושל סנסלב. לפי השערות שונות, היה אולי צאצא של ברבאט או חתנו (על ידי נישואים עם "אנה, בתו של ברבאט"
, לפי אחרים, בנו של סנסלב. ההיסטוריונים ניאגו ג'ובארה וקונסטנטין קוגלניצ'אנו סברו שהוא זהה עם "נגרו וודה" או "ראדו נגרו", דמות חצי אגדתית הנחשבת במסורת העממית מייסד של ואלאכיה, אחרי שחצה את הקרפטים דרומה מאזור פגראש שבטרנסילבניה.
הכרוניקה של אוטאקר אאוס דר גאל משטיריה מציינת שליט ולאכי שהיה בן ברית של וויבוד טרנסילבניה, לאסלו קאן או אפור, במאבק נגד אוטו לבית ויטלסבך מבוואריה, שנבחר למלך הונגריה. אוטו נעצר על ידי לאסלו ונשלח אל "שליט ולאכיה שמעבר להרים", שם הוחזק בכלא. הכרוניקה מוסרת שאותו שליט חלה בערך בשנת 1307 ובעם הלכו שמועות כי זה היה עונש מאלהים על כליאתו של אוטו מבוואריה.
יש סבורים שטוקומריוס היה השליט הוולאכי המוזכר בכרוניקה של אוטוקר.
לקריאה נוספת

Djuvara, Neagu: Thocomerius – Negru Vodă. Un voivod de origine cumană la începuturile Ţării Româneşti /Thocomerius – Negru Vodă: A Voivode of Cuman Origin at the Beginnings of Wallachia/, Humanitas, 2007
הערות שוליים

↑  D.Giurescu עמוד 280
↑  ראו באילן יוחסין שבספר הגנאלוגיה "כרוניקות בריטיות" מאת David Hughes עמוד 598
↑  D.Hughes  עמוד 598
↑  vol.II Monumenta Germaniae Historica עמוד 1434
| --- | --- |
בקרת זהויות :  NKC: jx20090316005  VIAF: 84448186   WorldCat (עם VIAF): 84448186
טיטליס

| --- | --- |
הר טיטליס
הר טיטליס
 מידע כללי
 גובה:  3,238 מטר
 מדינה:  שווייץ 
 מיקום:  שווייץ שווייץ
 רכס הרים:  הרי האלפים
 העפלה ראשונה:  1739
 קואורדינטות:  46°46′21″N 8°26′14″E﻿ / ﻿46.77250°N 8.43722°E﻿ / 46.77250; 8.43722
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.טיטליס(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.טיטליס(למפת הרי האלפים רגילה) טיטליס(למפת הרי האלפים מוגדלת) טיטליס
 
טיטליס (Titlis) הוא הר ברכס הרי האלפים, המתנשא לגובה 3,238 מטר. ההר נמצא על רכס אורנר (Urner Alps), על גבול הקנטונים אובוולדן וברן במרכז שווייץ. מצפון לו שוכנת עיירת הסקי והנופש אנגלברג.
אל נקודה מעט נמוכה יותר על הטיטליס, הנקראת קליין טיטליס (Klein Titlis), בגובה 3,028 מטר, ניתן להגיע עם שלושה רכבלים העולים מהעיירה אנגלברג. האחרון בהם הוא רכבל טיטליס רוטייר (Titlis Rotair), שהוא הרכבל המסתובב הראשון בעולם. 
על פסגת קליין טיטליס יש קרחון ובתוכו מערת קרח החצובה לעומק 150 מטר, 20 מטר מתחת לפני הקרחון, ואתר סקי עם מסלולים באורך 82 ק"מ.
פסגת ההר נכבשה לראשונה בשנת 1739 על ידי I .Herz, J. E .Waser וחבריהם, מהעיירה אנגלברג.
טיטילה, מלך מזרח אנגליה

| --- | --- |

 לידה:  המאה ה־6 
 פטירה:  593 
 
טיטילה (באנגלית: Tytila;‏ 533 לערך - 593 לערך) היה מלך ממלכת מזרח אנגליה משנת 578 לערך ועד מותו בשנת 593 לערך.
פרטים מועטים ידועים אודות מלכותו. ההיסטוריונים סבורים שנולד בשנת 533, וכן ידוע שטיטלה היו בנו של קודמו, ואפה ועלה לשלטון לאחר מות אביו. טיטילה היה אביהם של ראדוולד ואני. אשר מלכו לאחר מותו.
מקור שמו בשם הגותי "טוטילה" (Totila).
טוניה בופורד-ביילי

טוניה איווט בופורד-ביילי (באנגלית: Tonja Yvette Buford-Bailey; נולדה ב-13 בדצמבר 1970) היא אתלטית עבר אמריקאית, זוכת מדליית ארד אולימפית (אטלנטה 1996), סגנית אלופת עולם (גטבורג 1995) וסגנית אלופת פאן אמריקה (מאר דל פלאטה 1995) בריצת 400 מטר משוכות. במשך 8 שנים הייתה בעלת התוצאה השנייה בטיבה בריצה זו בכל הזמנים וכיום (2019) בעלת התוצאה החמישית בריצה זו בכל הזמנים.
ביוגרפיה

בופורד-ביילי נולדה וגדלה בדייטון, אוהיו.
באולימפיאדת ברצלונה (1992) סיימה בופורד-ביילי במקום עשירי בריצת 400 מטר משוכות בתוצאה של 55.04 שניות.
באליפות העולם שנערכה בשטוטגרט, גרמניה בשנת 1993 סיימה בופורד-ביילי במקום חמישי בריצת 400 מטר משוכות בתוצאה של 54.55 שניות.
ביוגרפיה > סגנית אלופת עולם

באליפות העולם שנערכה בגטבורג, שוודיה בשנת 1995 זכתה בופורד-ביילי במדליית כסף בריצת 400 מטר משוכות בשיא אישי חדש של 52.62 שניות, מאית השנייה איטי מבת ארצה קים באטן שקבעה שיא עולם חדש של 52.61 שניות, שתיהן רצו מהר יותר משיא העולם בן השנתיים של סאלי גנל מבריטניה (52.74 שניות). במדליית ארד זכתה דיון המינגס מג'מייקה (53.48 שניות).
ביוגרפיה > מדליית ארד אולימפית

באולימפיאדת אטלנטה (1996) זכתה בופורד-ביילי במדליית ארד בריצת 400 מטר משוכות בתוצאה של 53.22 שניות, אחרי דיון המינגס (52.82 שניות) וקים באטן (53.08 שניות).
באליפות העולם שנערכה באתונה, יוון בשנת 1997 סיימה בופורד-ביילי במקום שישי בריצת 400 מטר משוכות בתוצאה של 54.77 שניות.
באולימפיאדת סידני (2000) סיימה בופורד-ביילי במקום 18 בריצת 400 מטר משוכות בתוצאה של 57.02 שניות.
באליפות העולם שנערכה באדמונטון, קנדה בשנת 2001 סיימה בופורד-ביילי במקום רביעי בריצת 400 מטר משוכות בתוצאה של 54.55 שניות, 4 מאיות השנייה איטי ממדליית ארד.
חיים אישיים

בופורד-ביילי נישאה לשחקן הפוטבול המקצועני ויקטור ביילי, ולשניים שני ילדים, ויקטוריה וויקטור ביילי ג'וניור.
שיאיה האישיים

ריצת 400 מטר משוכות: 52.62 שניות (1995)
טירת מאלבורק

הטירה העילית וכנסיית
מריה הבתולה המבורכת מימין
טירת מאלבורק (בפולנית: Zamek w Malborku; בגרמנית: Ordensburg Marienburg) היא טירה בעיר מאלבורק (Malbork) בפולין, אשר נבנתה על ידי אבירי המסדר הטבטוני, ומכאן שמה הגרמני - "אורדנסבורג מריאנבורג" (Ordensburg - "טירת מסדר" (שם עצם כללי), Marienburg - "טירת מריה" (שם עצם פרטי)). הטירה נחשבת לטירת הלבנים הגדולה בעולם ולמבנה הגותי המבוצר הגדול באירופה. היא משמשת דוגמה לאדריכלות טירות קלאסית מימי הביניים ועל כן הוכרזה בשנת 1997 כאתר מורשת עולמית.
היסטוריה

הטירה הוקמה בשנת 1274 ונקראה על שם מרים, אם ישו, פטרונית המסדר הטבטוני. ב-14 בספטמבר 1309 הייתה הטירה למרכזו של המסדר בשל מיקומה על גדות הנהר נוגאט אשר איפשר גישה נוחה לסירות מסחר ולאסדות סחורה. המסדר אשר שלט ברחבי פרוסיה גבה מיסי מעבר מסירות שעברו בנהר נוגאט, כפי שנהגו אביריו גם בטירות אחרות של המסדר, והיה לבעל המונופול על המסחר בענבר. במשך 40 השנים שלאחר מכן נבנו רוב חלקיה של הטירה. סביב הטירה התפתחה עיר שנקראה מריאנבורג על שמה של הטירה. העיר נמנתה מאוחר יותר על ברית ערי ההנזה ובטירה נערכו מספר מפגשים של ערי הברית. בשנת 1410 עמדה הטירה בהצלחה במצור שהטילו עליה צבאות פולין וליטא ואשר נמשך מ-18 ביולי 1410 ועד 19 בספטמבר 1410.
עם זאת, בשנת 1457 מכר המסדר הטבטוני את הטירה למלך פולין קזימיר היגלוני. בהנהגת ראש העיר התנגדו התושבים לשלטון הפולני משך שלוש שנים נוספות, אך ב-1460 דוכאה ההתנגדות והטירה עברה לשליטת פולין לאחר שלום טורון. היא שימשה כאחד מהמעונות המלכותיים של מלכי פולין עד חלוקתה הראשונה של המדינה ב-1772, עת עברה מאלבורק לשליטת פרוסיה. הטירה הייתה למחנה צבאי פרוסי והותאמה למטרה זו. לאחר תבוסת נפוליאון החלו הפרוסים לשפץ את הטירה והקימו מנהלה אשר יועדה לכך (Schloßbauverwaltung Marienburg). במהלך מלחמת העולם השנייה נחרבה מחצית מהטירה, ואף ששוחזרה ברובה מאז, קתדרלת הטירה נותרה בהריסותיה. ב-1 בינואר 1961 הייתה הטירה למוזיאון המציג תערוכה קבועה ותערוכות מתחלפות.
מבנה הטירה

טירת מאלבורק ניצבת על חצי אי בגדה הימנית של נהר נוגאט (Nogat). הטירה מחולקת לשלושה חלקים נפרדים - הטירה העילית (A במפה), המרכזית (B במפה) והתחתית (מימין ל-B במפה) - הנפרדים זה מזה על ידי מספר חפירים יבשים ומגדלים, ושטחה הכולל הוא 210 דונם. כל מבני הטירה נבנו מלבנים אפויות אדומות, ונעשה שימוש מועט באבן, בעיקר לשם עיטור הטירה.
הטירה העילית רבועה בצורתה וערוכה סביב חצר פנימית. חלק זה של הטירה הוא המוקדם ביותר, והוא כלל את אגפי המגורים של האבירים, חדרי האוכל והמטבחים, ואזורי אחסון נרחבים. לטירה העילית צמודה ממזרח כנסיית מריה הבתולה המבורכת, והיא חורגת מהיקפו של אגף זה. לכנסייה שער גדול המכונה "שער הזהב" המעוטר בצבעוניות.
הטירה המרכזית נבנתה כמבואה מצפון-מזרח לטירה העילית והוקפה בסדרה של ביצורים, חפירים וחומות. כאשר מאלבורק הייתה למקום מושבו המרכזי של המסדר, עוצב חלק זה של הטירה מחדש והוקף משלושת כיווניו. בצד הרביעי והדרום-מערבי השתרעה הטירה העילית שחוברה אל הטירה המרכזית בגשר שניתן להרמה. בטירה המרכזית שכן ארמון ראש המסדר שמוקם בצידה המערבי כשהוא בולט אל הנהר. עוד שכן כאן בית החולים, קפלה, מגורי המצביא הצבאי, אגף האורחים ומגורי האבירים החילוניים, וכן חדר אוכל גדול.
במאה ה-14 הורחב המתחם והטירה התחתית הוקמה מצפון לו. הביצורים ההיקפיים הורחבו בהתאם כך שכללו גם את האגף החדש. במרכזה של הטירה התחתית חצר מרכזית אליה מוביל שער שמעליו מבנה שער גדול. בחלק זה שכנו מגורי המשרתים, בתי מלאכה, מפעלים לשריון ולתותחים, אורוות ומבני שירות אחרים. קפלה הוקמה גם בחלק זה של הטירה כדי לשרת את דייריו.
פסלים בחצר הטירה
באר בחצר הטירה
אולם קבלת הפנים בטירה
תבליט של מריה, אם ישו בכניסה לטירה
חצר הטירה המרכזית
מאלבורק במרכזה של המדינה הטבטונית בתחילת המאה ה-14
טויוטה אופה

| --- | --- |

Toyota Opa, שנת 2000
 מאפיינים כלליים
 יצרן:  טויוטה (Toyota Motor Corporation)
 שנות ייצור:  2000 – 2005
 הרכבה:  יפן יפן
 מודל קודם:  Toyota Nadia (אנ')
 מודל אחריו:  טויוטה וולטס  טויוטה מארק X זיאו
 סיווג:  מיניוואן
 מרכב:  מנוע קדמי, הנעה קדמית 4x2  מנוע קדמי, הנעה כפולה 4x4
 אורך:  4,250 מ"מ
 רוחב:  1,695 מ"מ
 גובה:  1,525 מ"מ
 משקל:  1,210–1,310 ק"ג
 בסיס גלגלים:  2,700 מ"מ
 מפרט טכני
 מנוע:  4 צילינדרים, 1,794 סמ"ק המפיק 130 כ"ס ב-5,600 סל"ד, יחס דחיסה 10.0:1, מנוע "טויוטה" סדרה "Toyota ZZ engine" (אנ') סוג מנוע "1ZZ-FE"  4 צילינדרים, 1,998 סמ"ק המפיק 149 כ"ס ב-5,700 סל"ד, יחס דחיסה 11.0:1, מנוע "טויוטה" סדרה "Toyota AZ engine" (אנ') סוג מנוע "1AZ-FSE"
 הילוכים:  תיבת הילוכים רציפה
טויוטה אופה (ביפנית: トヨタ・Opa, באנגלית: Toyota Opa) הוא מיניוואן קומפקטי מתוצרת יצרנית הרכב היפנית טויוטה (ביפנית: トヨタ自動車), אשר יוצרה בין השנים 2000–2005 ביפן.
טויוטה אופה

5 דלתות הצ'בק.
5 נוסעים.
מנוע קדמי.
מנוע בנזין.
מנוע קירור מים.
סוגי הנעות: הנעה קדמית 4x2, הנעה כפולה 4x4.
קיבולת מכל דלק - 60 ליטר.
טויוטה אופה > מנועים

"1.8".
"2.0".
טויוטה אופה > דגמים

"CBA-ZCT10".
"CBA-ZCT15".
"TA-ACT10".
"UA-ZCT10".
"UA-ZCT15".
"TA-ZCT10".
"TA-ZCT15".
"TA-ACT10".
גלריה

"טויוטה אופה", שנת 2002
"טויוטה אופה", שנת 2000
"טויוטה אופה"
"טויוטה אופה"
מנוע "טויוטה אופה", מנוע 1.8 ליטר, מתוצרת "טויוטה" סדרה "Toyota ZZ engine" (אנ') סוג מנוע "1ZZ-FE"
ראו גם

טויוטה
הערות שוליים

↑  "טויוטה אופה" carfromjapan.com/specifications/toyota/opa
↑  "טויוטה אופה" toyota-global.com/company/history_of_toyota
↑  "טויוטה אופה" toyota-club.net/files/2003/03-04-26_sae-opa
↑  "טויוטה אופה" tc-v.com/specifications/toyota/opa
↑  "טויוטה אופה" 1.8 ליטר, שנת 2000 - מפרט carfolio.com/specifications/models/car
↑  "טויוטה אופה" 2.0 ליטר, שנת 2000 - מפרט carfolio.com/specifications/models/car/?car=81939
↑  "טויוטה אופה" goo-net-exchange.com/catalog/TOYOTA__OPA
טירת לדלו

המבנה הפנימי
שער הכניסה
טירת לדלו (באנגלית: Ludlow Castle) היא טירה גדולה, הרוסה בחלקה ובלתי מיושבת ליד העיירה לדלו בשרופשייר, במערב אנגליה, סמוך לגבול ויילס. הטירה ממוקמת בראש גבעה המשקיפה על הנהר ת'יים. בין השנים 1461–1648 שימשה כארמון של בית המלוכה הבריטי וכנחלתו המסורתית של יורש העצר, הנסיך מוויילס.